לואיס שוולנבק

**לואיס בקסטר שוולנבק** (באנגלית: **Lewis Baxter Schwellenbach**; 20 בספטמבר 1894 – 10 ביוני 1948) היה חבר הסנאט של ארצות הברית מטעם וושינגטון, שופט מחוזי של ארצות הברית בבית המשפט המחוזי של ארצות הברית במחוז המזרחי של וושינגטון ומזכיר העבודה של ארצות הברית החמישי.

## ביוגרפיה
### ראשית חייו
שוולנבק נולד ב-20 בספטמבר 1894, בסופיריור, מחוז דאגלס, ויסקונסין, ב-1902 עבר לספוקיין שבוושינגטון עם הוריו, ולמד בבתי הספר היסודיים והתיכוניים של ספוקיין. בשנת 1917 קיבל תואר ראשון במשפטים מבית הספר למשפטים של אוניברסיטת וושינגטון. הוא היה עוזר מדריך באוניברסיטת וושינגטון מ-1916 עד 1917.

### קריירה
שוולנבק התגייס לשירות במהלך מלחמת העולם הראשונה כטוראי ברגימנט הרגלים ה-12 של צבא ארצות הברית בשנת 1918 ושוחרר כרב-טוראי ב-1919. הוא התקבל ללשכת עורכי הדין והחל לעסוק בכך בסיאטל שבוושינגטון מ-1919 עד 1935. הוא כיהן כמפקד המדינתי של ארגון הלגיון האמריקאי, כנשיא אגודת הבוגרים של אוניברסיטת וושינגטון, והיה ציר בוועידות מחוזיות ומדינתיות רבות. תפקידים בולטים אלו העלו את מעמדו וגרמו למפלגה הדמוקרטית לשקול את מועמדותו למשרות מדינתיות, בהן היועץ המשפטי לממשלה והמושל. בשנת 1932 התמודד ללא הצלחה על מועמדות למשרת מושל וושינגטון.

### כהונה בקונגרס
שוולנבאך נבחר כסנאטור דמוקרטי לייצג את מדינת וושינגטון, וכיהן בסנאט מ־3 בינואר 1935 ועד 16 בדצמבר 1940, עת התפטר מתפקידו לאחר שמונה לשופט פדרלי. בשנת 1938 היה ציר בוועידת האיגוד הבין-פרלמנטרי בהאג, הולנד.

### כהונה כשופט פדרלי
ב־6 במאי 1940 מינה אותו הנשיא פרנקלין דלאנו רוזוולט לשופט בבית המשפט הפדרלי המחוזי של מחוז מזרח וושינגטון, במקומו של השופט ג’. סטנלי וובסטר. באותו יום אישר הסנאט את מינויו, והוא קיבל את כתב המינוי ב־20 בנובמבר 1940. כהונתו נמשכה עד 30 ביוני 1945, אז התפטר כדי להתמנות למזכיר העבודה של ארצות הברית.

### מזכיר העבודה
ממוזער|215x215 פיקסלים| הדיוקן הרשמי של לואיס ב. שוולנבק תלוי במחלקת העבודה
ממוזער| שוולנבק (שני משמאל) בישיבת הקבינט של טרומן, (אוגוסט 1945).
שוולנבאך מונה למזכיר העבודה של ארצות הברית בידי הנשיא הארי טרומן, וכיהן בתפקיד מ־1 ביולי 1945 ועד מותו בבית החולים הצבאי וולטר ריד בוושינגטון די. סי. ב־10 ביוני 1948. הוא נטמן בבית העלמין וושלי בסיאטל.

בתקופת כהונתו כמזכיר העבודה, החשש מאבטלה רחבת היקף לאחר המלחמה הוביל את הקונגרס לחוקק את חוק התעסוקה של 1946, שהפך את קידום התעסוקה המלאה לעדיפות לאומית עליונה. שוולנבק פעל לביטול מגבלות השכר והמחירים מתקופת המלחמה, והתמודד עם גל שביתות רחב־היקף לאחר סיום הלחימה. הקונגרס הרפובליקני ה־80 העביר את חוק טאפט–הארטלי, ובמשרד העבודה בוצעו קיצוצים בכוח האדם. שירות הפיוס של ארצות הברית הופרד מהמשרד והוקם כגוף עצמאי – שירות הגישור והפיוס הפדרלי (FMCS). בנוסף, בתקופת כהונתו עוגנה עבודת המשרד בזירה הבינלאומית, ונוסד משרד לענייני עבודה בינלאומיים (כיום הלשכה לענייני עבודה בינלאומיים) כחלק מלשכת השר.

### חיים אישיים ומותו
אחיו של שוולנבק, אדגר וו. שוולנבק, כיהן כשופט של בית המשפט העליון בוושינגטון.

ב-1935 התחתן עם אן דאפי והם נשארו יחד עד מותו ב-10 ביוני 1948. הוא נקבר בבית הקברות וואשלי בסיאטל.

## קישורים חיצוניים

* 
* 

## הערות שוליים

קטגוריה:אמריקאים ילידי ויסקונסין
קטגוריה:בוגרי בית הספר למשפטים באוניברסיטת וושינגטון
קטגוריה:חברי הקבינט של ארצות הברית בממשל הארי טרומן
קטגוריה:מזכירי העבודה של ארצות הברית
קטגוריה:חברי הסנאט של ארצות הברית ממדינת וושינגטון
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1894
קטגוריה:אמריקאים שנפטרו ב-1948